ཨ་སྔོན་གྱི་གཞི་རུ།དུང་མདོག་གི་ཟླ་བ་དལ་གྱིས་མངོན་འོང་དུས།ཀ་ལ་པིང་ཀ་རྒྱ་སེ་སྡོང་མགོར་འཕུར་ཡོང་ནས་བྲང་གཞུང་ཚེར་མར་གཏད།མཚན་གང་བོར།ཁོ་མོས་བྲང་གཞུང་ཚེར་མར་གཏད་ནས་གྲེ་འགྱུར་བསྒྲགས།དྭངས་ཤེལ་འདྲ་བའི་འཁྱག་གྲང་གྲང་གི་ཟླ་བ་མི་ཡུལ་དུ་ཕྱོགས་ནས་རྣ་བ་བླགས་ཏེ་ཉན།མཚན་གང་བོར།ཁོ་མོས་དེ་ལྟར་གྲེ་འགྱུར་བསྒྲགས་ཤིང་།ཚེར་མ་ཁོ་མོའི་བྲང་གཞུང་གི་གཏིང་སར་ཟུག་པ་དང་།མོའི་སྙིང་ཁྲག་རྦ་རླབས་ལྟར་འཕྱུར་འོངས།ཁོ་མོས་གཞོན་ནུ་ཕོ་མོ་ཟུང་གི་ཆེས་ཐོག་མའི་མཛའ་གཞས་གྱེར་དུས།རྒྱ་སེ་མེ་ཏོག་གི་ལྗོན་རྩེ་རུ་མཚར་དུ་སྡུག་པའི་རྒྱ་སེ་དམར་པོ་བཞད་ཅིང་།མཛའ་གཞས་རེ་རེའི་འགྱུར་ཁུགས་དང་བསྡེབས་ནས་རྒྱ་སེ་རེ་རེའི་འདབ་མ་ལྷུག་པོར་གྲོལ།